Arabieren
Mei Arabieren wurde meastentiids minsken oantsjutten dy't de Arabyske taal as memmetaal hawwe.

Geografyske lizzing 
It gebiet dêr't Arabysk sprutsen wurdt is mear as 6500 km grut, fan de Atlantyske Oseaan oant de Arabyske See. Yn dat gebiet wenje 206 miljoen minsken.

Definysje fan Arabieren 
It wurd "Arabieren" kin betiizjend wêze. Ek wurdboeken jouwe net altyd deselde omskriuwing foar it wurd. In protte minske tinke dat religy it wichtichste kritearium ynhâldt en dat alle Arabieren moslim binne, wat wis net altyd it gefal is. Alhoewol't it grutste part fan de Arabieren op 'e wrâld islamitysk is, libje der ek kristlike Arabieren yn lannen as bygelyks Egypte, Libanon, Syrje en Irak. 

Guon beheine it wurd ta de minsken dy't yn in de regio berne binne, dêr't de Arabieren oarspronklik wei kamen, lykas it Arabysk skiereilân. De earste Arabieren wienen fan Semityske komôf. 

Neffens de islamityske tradysje stamme de Arabieren krekt as de Joaden ôf fan Abraham (Arabysk: Ibrahim), waans soan Ismael troch him de woastyn ynstjoerd waard, wêrnei hy nei Mekka teach en dêr letter mei Ibrahim de Ka'aba werboude. Fromme moslims leauwe dat sy ôfstamje fan Ismael, wylst Joaden leauwe dat sy ôfstamje fan Izaäk.

Sûnt de fersprieding fan de Islam oer it Heine Easten is de ynfloed fan it Arabysk op de wrâld hiel grut wurden. Troch de Arabyske feroverings en de lettere arabisearring fan in protte lannen, lykas yn de Magrib, hat it tal Arabieren yn de wrâld him útwreide oant goed 206 miljoen yn distiid. Etnysk beskôge stammet mar in hiel lyts part streekrjocht ôf fan de 'earste' Arabieren. Dêrom soe it better wêze om fan 'Arabysktalige folken' te sprekken ynstee fan Arabieren. 

Yn de Midsiuwen waarden de Arabieren Sarasenen neamd.

Keppeling om utens 
 

 
Araabje
Semitysk folk
Etnyske groep yn Aazje
Etnyske groep yn Afrika
Etnyske groep yn Algerije
Etnyske groep yn Bachrein
Etnyske groep yn Dzjibûty
Etnyske groep yn Egypte
Etnyske groep yn Eritreä
Etnyske groep yn de Feriene Arabyske Emiraten
Etnyske groep yn Irak
Etnyske groep yn Iran
Etnyske groep yn Israel
Etnyske groep yn Jemen
Etnyske groep yn Jordaanje
Etnyske groep yn Katar
Etnyske groep yn Kenia
Etnyske groep yn Koeweit
Etnyske groep op de Komoaren
Etnyske groep yn Libanon
Etnyske groep yn Lybje
Etnyske groep yn Maly
Etnyske groep yn Marokko
Etnyske groep yn Mauretaanje
Etnyske groep yn Oezbekistan
Etnyske groep yn Oman
Etnyske groep yn Palestina
Etnyske groep yn Saûdy-Araabje
Etnyske groep op Syprus
Etnyske groep yn Syrje
Etnyske groep yn Somaalje
Etnyske groep yn Spanje
Etnyske groep yn Sûdan
Etnyske groep yn Tanzania
Etnyske groep yn Tsjaad
Etnyske groep yn Tuneezje
Etnyske groep yn Turkije
Etnyske groep yn de Westlike Sahara